**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL KĖDAINIŲ RAJONO SAVIVALDYBĖS TARYBOS 2019 M. KOVO 29 D. SPRENDIMO NR. TS-23 „DĖL KĖDAINIŲ RAJONO SAVIVALDYBĖS JAUNIMO REIKALŲ TARYBOS NUOSTATŲ PATVIRTINIMO“ PAKEITIMO**

2020 m. spalio 14 d. Nr. SP-258

Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kėdainių rajono savivaldybės taryba nusprendžia:

Pakeisti Kėdainių rajono savivaldybės jaunimo reikalų tarybos nuostatus, patvirtintus Kėdainių rajono savivaldybės tarybos 2019 m. kovo 29 d. sprendimu Nr. TS-23 „Dėl Kėdainių rajono savivaldybės jaunimo reikalų tarybos nuostatų patvirtinimo“:

1. pakeisti 2 punktą ir jį išdėstyti taip:

„2. Kėdainių rajono savivaldybės jaunimo reikalų taryba (toliau – Jaunimo reikalų taryba) yra visuomeninė patariamoji institucija, lygybės principu sudaroma iš savivaldybės tarybos ir savivaldybės teritorijoje veikiančios savivaldybės jaunimo organizacijų tarybos deleguotų atstovų (14–29 m.)“.

2. pakeisti 10.1 papunktį ir jį išdėstyti taip:

„10.1. 5 nariai – Kėdainių rajono savivaldybės tarybos deleguoti nariai“.

3. pakeisti 13 punktą ir jį išdėstyti taip:

„13. Jaunimo reikalų tarybos pirmininką ir jo pavaduotoją išrenka Jaunimo reikalų tarybos nariai pirmo posėdžio metu. Jaunimo reikalų tarybos pirmininku išrinkus savivaldybės tarybos atstovą, Jaunimo reikalų tarybos pirmininko pavaduotoju turi būti išrinktas jaunimo atstovas. Jaunimo reikalų tarybos pirmininku išrinkus jaunimo atstovą, Jaunimo reikalų tarybos pirmininko pavaduotoju turi būti išrinktas savivaldybės tarybos atstovas“.

4. pakeisti 14.2 papunktį ir jį išdėstyti taip:

„14.2. nutrūksta savivaldybės tarybos nario įgaliojimai ar jaunimo atstovo narystė organizacijoje“.

5. pakeisti 16 punktą ir jį išdėstyti taip:

„16. Nepasibaigus Jaunimo reikalų tarybos kadencijai, jos sudėtis atnaujinama tik Nuostatų 14 punkte numatytais atvejais. Už Jaunimo reikalų tarybos sudėties atnaujinimą (kreipimąsi į savivaldybės tarybą ar savivaldybės jaunimo organizacijų tarybą dėl naujo (-ų) nario (-ių) delegavimo ir, esant poreikiui, jaunimo atstovų rinkimų organizavimą) atsakingas savivaldybės jaunimo reikalų koordinatorius“.

Savivaldybės meras

Emilija Mickevičienė Marius Stasiukonis Arūnas Kacevičius Rūta Švedienė

2020-10- 2020-10- 2020-10- 2020-10-Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS TARYBOS 2019 M. KOVO 29 D. SPRENDIMO NR. TS-23 „DĖL KĖDAINIŲ RAJONO SAVIVALDYBĖS JAUNIMO REIKALŲ TARYBOS NUOSTATŲ PATVIRTINIMO“ PAKEITIMO**

2020 m. spalio d.

Kėdainiai

**Parengto sprendimo projekto tikslai:** pakeisti Kėdainių rajono savivaldybės jaunimo reikalų tarybos nuostatus, patvirtintus Kėdainių rajono savivaldybės tarybos 2019 m. kovo 29 d. sprendimu Nr. TS-23 „Dėl Kėdainių rajono savivaldybės jaunimo reikalų tarybos nuostatų patvirtinimo“.

**Sprendimo projekto esmė, rengimo priežastys ir motyvai:** Kėdainių rajono savivaldybės jaunimo reikalų taryba yra sudaroma savivaldybės tarybos kadencijai – savivaldybės tarybos nariai tiesiogiai dalyvauja visų sričių (tarp jų ir jaunimo) politikos formavime, gali atstovauti jaunimo interesus bei inicijuoti jaunimui aktualių problemų sprendimą savivaldybės lygmeniu. Savivaldybės tarybos narių priklausymas Jaunimo reikalų tarybai padėtų efektyviau įgyvendinti Kėdainių rajono savivaldybės jaunimo reikalų tarybos nuostatuose numatytas funkcijas: dalyvavimas rengiant ilgalaikius strateginius jaunimo politikos plėtros ir įgyvendinimo planus, pasiūlymų, susijusių su jaunimo politikos plėtros krypčių, teisės aktų, susijusiu su jaunimo politikos įgyvendinimu, teikimas savivaldybės tarybai, jos komitetams ar komisijoms.

**Lėšų poreikis:** Lėšos nėra reikalingos.

**Laukiami rezultatai:** pakeitusKėdainių rajono savivaldybės jaunimo reikalų tarybos nuostatus, į Kėdainių rajono savivaldybės jaunimo reikalų tarybą būtų deleguojami 5 savivaldybės tarybos nariai – būtų užtikrinamas nuoseklesnis jaunimo reikalų tarybos darbas bei kryptingas jaunimo politikos priemonių įgyvendinimas.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą.Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Administracijos vyriausioji specialistė

(jaunimo reikalų koordinatorė) Emilija Mickevičienė